(Aangestuur vanaf Papegaaivis)
Tydperk: Eoseen - nou
Die Papegaaivisse (Scaridae) is 'n vis-familie van die orde Perciformes. Die familie bevat tien genera met minstens negentig spesies. Negentien van die spesies word aan die Suid-Afrikaanse kus aangetref.
Die familie se lywe is reghoekig en stewig. Die meeste spesies van die familie se tande is aanmekaar wat die kenmerkende papegaai-bek vorm tot gevolg het en waarvandaan die familie sy naam kry. Die dorsale vin is enkel en die stertvin kan plat, holvormig of bolvormig wees. Die skubbe is groot en die sylyn word onderbreek onder die strale van die dorsale vin. Daar is weinige skubbe op die kop. Die familie word tussen 19 cm en 1.2 m lank.
Die familie is herbivore en vreet meestal seegras en detritus maar sommige spesies vreet lewende koraal. Die familie slaap gedurende die nag, goed weggesteek in gate en onder lyste in die koraalrif. Die familie is afwisselende hermafrodiete.
Calotomus carolinus – Kersfees-papegaaivis
Calotomus viridescens – Steroog-papegaaivis
Chlorurus atrilunula – Bloumaan-papegaaivis
Chlorurus cyanescens – Blouramkoppapegaaivis
Chlorurus sordidus – Koeëlkop-papegaaivis
Hipposcarus harid – Langneus-papegaaivis
Leptoscarus vaigiensis – Marmer-papegaaivis
Scarus frenatus – Getoomde pappagaaivis
Scarus ghobban – Bloubalk-papegaaivis
Scarus psittacus – Witneus-papegaaivis
Scarus rubroviolaceus – Kool-papegaaivis
Scarus scaber – Vyfsaal-papegaaivis
Scarus tricolor – Driekleur-papegaaivis
Wikimedia Commons bevat media in verband met Scaridae.
Wikispecies het meer inligting oor: Scaridae
↑ Berg, L.S., 1958. System der rezenten und fossilen Fischartigen und Fische. VEB Verlag der Wissenschaften, Berlyn, Duitsland.
Ontsluit van "https://af.wikipedia.org/w/index.php?title=Scaridae&oldid=2192228"
Die bladsy is laas op 26 Mei 2020 om 10:55 bygewerk.